Hermann Krause (arst)
Hermann Krause (15/27. aprill 1800 Ķizbele mõis, Krimulda kihelkond – 28. november/10. detsember 1834 Tallinn) oli Tallinnas tegutsenud arst. Tema vanemad olid Johann Wilhelm Krause (1757–1828) ja Juliane Hausenberg (1771–1843). Ta õppis 1820–1825 Tartu ülikooli arstiteaduskonnas, dr. med. 1826 (Descriptio monstri humani bicorporei, cum hemicaephalia). Korporatsioon Livonia asutajaliige. Ta oli arst Vilniuse kubermangus ja Tallinnas. 15/27. aprillil 1832 abiellus ta Tallinnas Anna Sophie von Kügelgeniga (1815–1875), nende poeg oli Põlula, Inju ja Meriküla mõisnik Hermann Krause (1834–1909).